24. ΝΟΜΟΘΕΤ. ΔΙΑΤΑΓΜΑ υπ’ αριθ. 2455 της 1/14 Ιουλ. 1953 Περί επαναφοράς εν ισχύϊ και επεκτάσεως των διατάξεων του άρθρ. 1 του Ν.Δ. 613/1948 «περί καταχωρήσεως των ληξιαρχικών γεγονότων των λαβόντων χώραν κατά την διάρκειαν της Βουλγαρικής Κατοχής κλπ.» και άλλων τινών διατάξεων περί του προσωπικού των ειδικών εμμίσθων ληξιαρχείων και των ληξιαρχικών πράξεων. Άρθρ.1.-(Κατηργήθη, από 11 Δεκ. 1976, δια του άρθρ. 50 Νόμ. 344/1976, κατωτ. αριθ. 29). Άρθρ.2.-Κενουμένης της θέσεως του ληξιάρχου έν τινι Ληξιαρχείω και ουδενός των εν τοις Ειδικοίς Ληξιαρχείοις υπηρετούντων υπαλλήλων κεκτημένου τα προσόντα προς κατάληψιν ταύτης, δια προαγωγής, δύναται να διορισθή Ληξίαρχος τακτικός υπάλληλος της Κεντρικής υπηρεσίας του Υπουργείου Δικαιοσύνης, κεκτημένος πτυχίον Νομικής Σχολής και έχων υπεροκταετή υπηρεσίαν, εξ ης τουλάχιστον τριετή εν τω 6ω βαθμώ (Εισηγητού), ή ο διατελέσας εν θέσει δικαστού, τουλάχιστον Ειρηνοδίκου, ή δικηγόρος υπέρ την πενταετίαν, συνυπολογιζομένων αμφοτέρων των υπηρεσιών, εφ’ όσον οι τελευταίοι ούτοι δεν υπερέβησαν το 45ον έτος της ηλικίας των. Άρθρ.3.-(Κατηργήθη, από 11 Δεκ. 1976, δια του άρθρ. 50 Νόμ. 344/1976, κατωτ. αριθ. 29). Άρθρ.4.-1.Το υπέρ του Τ.Α.Κ.Ε. ειδικόν ένσημον (κληρικόσημον) το καθοριζόμενον υπό του στοιχείου Β΄ εδ. 6 του άρθρ. 2 του Α.Ν. της 19/20 Νοεμ. 1935 «περί τροποποιήσεως και συμπληρώσεως των Ν. 5434 και 5889 περί Ενοριακών Ναών και εφημερίων κλπ.» ως ετροποποιήθη υπό του άρθρ. 1 του υπ’ αριθ. 1719/1944 Νόμου επικολλάται επί της εις τον οικείον Ληξίαρχον προσαγομένης βεβαιώσεως βαπτίσεως. Το κληρικόσημον ήδη καθορίζεται δια της υπ’ αριθ. 57173 της 7/7 Ιουν. 1954 αποφάσεως Υπ. Παιδείας και Οικονομικών εις δραχ. 10 δια τας βαπτίσεις. 2.Καταργείται από της ισχύος του παρόντος Νόμου πάσα διάταξις, δι’ ης επιβάλλεται οιονδήποτε τέλος υπέρ των Ταμείων Προνοίας Δικηγόρων, επί των υποβαλλομένων εις τα Ληξιαρχεία του Κράτους αιτήσεων και των υπό τούτων εκδιδομένων πιστοποιητικών βεβαιώσεων και αντιγράφων. Άρθρ.5.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. 7.Β.β.19-24 Ληξιαρχικές Πράξεις 